— 456 — 
cestuy cy, car poursuivant mon entreprise que vous 
avez entendue par le s' de Chemault, je feiz marcher 
mon armée droit devant le fort de Sellaque, prochain 
de la ville et chasteau d'Ambleteul qui fut assiégé et 
assailly si vivement que quatre heures après la batte- 
rie commencée il fut pris de force et de quatre à cinq 
cens hommes qui estsient dedans ne s’en est saulvé 
ung seul qui n’aist esté taillé en pièces ou prins pri- 
sonnier. [Il s'y est trouué 22 pièces d'artillerie et 
grande quantité de munitions. Le soir mesme et tout 
d’une fureur mes gens prindrent la basse et haute 
ville d’Ambleteux et contregnirent les ennemis à se 
retirer tous dans leur grand fort qui est une très belle 
et forte place, ou je feiz la nuict faire les approches 
de mon artillerie et tout le jour ensuivant battre 
leurs deffences, de sorte que l'autre nuict d'après 
elle fut en batterie et commença de si bonne heure 
et avecques telle violence que ceulx dé dedans qui 
estoient plus de douze cens hommes espouvantez de 
crainte d'estre prins d’assault comme le furent les 
aultres, vindrent se mettre en ma miséricorde et me 
rendirent la place la nuit en ies laissant aller les vies 
sauues, ainsy qué j'ay fait, usant envers eulx de clé- 
mence et meilleur traittement qu'ils n’ont accoustumé 
faire aux français et y estoit entre aultres milord Jehan 
Grey, nepveu de milord Grey pour chef et capitaine, 
personnage fort estimé entr’eulx et bien accompagné 
de beaucoup de vieils capitaines et bons souldards 
qui laisserent toutes leurs armes dedans la place, 
25 pièces d'artillerie de bronze, sept vingt (140) caques 
de pouldre et pour plus de 50,000 franes de tous vivres, 
car à ce que disent ceulx qui en sortirent c'estoit le 
